آمریکا، روسیایا قارشی تحریم‌لری آرتیران و "میللی روسیا تهدیینه قارشی قویما مرکزی" ایله "تحریم کوردیناتورلوغو" قورماغی اؤنرن بیر قانون لاییحه‌سی حاضیرلاییر.
آمریکا سناتونون خاریجی علاقه‌لر کومیته‌سی جنوبی کارولینا سناتورو جمهوریتچی لیندسی گراهام ایله نیوجرسی سناتورو دموکرات بوب منندزین اوزرینده چالیشدیغی لاییحه ایره‌لیله‌ین گون‌لرده سس وئرمه‌یه تقدیم اولونا‌جاق.
سناتورلارین اوفیس‌لرین‌دن کئچیریلن بیرگه یازی‌لی آچیقلامادا، سؤزقونوسو لاییه ایله روسیایا یؤنه‌لیک موجود تحریم‌لرین حیاتا کئچیریلمه‌سینده کونگره سین فعال رول آلماسی‌نین تامین اولونماسی و موسکوایا قارشی یئنی تحریم‌لر گتیریلمه‌سی‌نین آماچلاندیغی بیلدیریلیب.
بیاناتدا،
ولادیمیر پوتین ین آمریکانین گوجو، تأثیری ایله ایچ و خاریجی امنیت ماراق‌لارینا میدان اوخوماق نیتینی آچیق ائتدیگی کیمی، آمریکا اولا‌راق میللتیمیزی ساووندوغوموزو اولدوقجا آچیق بیر شکیلده گؤسترملیگیک و روسیانین گله جگی اوچون ایستراتژی بیر ضرورت اولا‌راق گؤردوگو باتی دموکراسیسینی ضغیفلتمک تلاشلارینا قارشی دورمادا ترددود ائتمملیگیک." ایفاده‌سینه یئر وئریلیب.
سناتورلارین آچیقلاماسیندا، لاییحه‌ده روسیانین انرژی و مالیه سکتورونون یانیندا روس دولت بورج‌لارینا، اولیقارشی و سایبر فعالیت‌لرینه قارشی علاوه تحریم‌لرده اولاجاغی قئید ائدیلیب.
لاییحه‌ده، روسیانین آمریکادا دزینفورماسیون ائتمه‌سینه قارشی قویولماسی مسئله‌سینده تدبیرلرین یئر آلاجاغی بیل‌دیریلن آچیقلامادا، "میللی روسیا تهدیدینه قارشی قویما مرکزی" و خاریجی ایشلر ناظیرلیگی نزدینده "تحریم کوردویناتورلوغو" یارادیلماسی‌نین تکلیف ائدیله جگی بیلدیریلدی.
آچیقلامادا همچینین، حاکمیته روسیایا قارشی آوروپا‌داکی دموکراتیک قوروملارا کؤمک ائتمه صلاحیتی وئریله جگی ده وورغولانیب.
بو آرادا، آمریکانین ناتودان چیخاریلماسی اوچون حاکمیتین سناتودان راضی‌لیق آلماسی شرایطی‌نین لاییحه‌ده اولاجاغینی دا ایفاده ائدیلمه‌سی دیقت چکدی.
